 Pozdravljeni dragi moji!


Že je pred nami sreda, kako hitro čas beži.

Pošiljam ti navodilo za delo, mislim, da ne bo pretežko.

**učiteljica Mateja**

Sreda, 13. 5. 2020

**DRU: PONAVLJANJE**

Preriši miselni vzorec v zvezek in ga dopolni. **Sliko miselnega vzorca mi pošli na moj elektronski naslov.**

**GRAD**

**KARANTANIJA**

**SREDNJI VEK**





**MESTO**

**CELJSKI GROFJE**

**SLJ: KATERI SAMOSTALNIKI SO EDNINSKI, KATERI SO MNOŽINSKI?**

Rešitev naloge prejšnje ure.

* Preberi povedi. Bodi pozoren/-a na število samostalnika. Popravi, kar je treba (v zvezek prepiši pravilno poved).

Prebral sem obe **pravljici**.

Vlak bo odpeljal čez dve **minuti**.

Ob potoku so požagali obe **vrbi**.

Napisal sem **dve pismi** in ju odposlal.

Za zmago je bil le dve **sekundi** prepočasen.

Mami sem pomagal očistiti **dve okni**.

Kupil si je dve **kravati**.

|  |  |
| --- | --- |
| **!** | Večina slovenskih samostalnikov ima tri števila. Nekaj pa je **izjem**. To so samostalniki, ki jih uporabljamo samo v množini ali samo v ednini. |

**Predlagam ti, da si najprej pogledaš in poslušaš razlago snovi na tem posnetku, nato pa nadaljuješ z delom.** [https://m.youtube.com/watch?feature=share&v=ZMm78cehqzE](https://m.youtube.com/watch?feature=share&v=ZMm78cehqzE&fbclid=IwAR2huOddZ9XgTrfbQhOqrodE7eQWLUoEdgGGAjGQTwOrVvJtOx3hTkTXALY)

* Preberi pogovor v delovnem zvezku na strani 62 in 63 ter reši 2., 3., 4., 5. in 6. nalogo.

|  |  |
| --- | --- |
| **!** | **Množinski samostalniki** so tisti, ki jih rabimo **samo v množini**, npr. *škarje* (so), *vilice* (so). **Nimajo ne ednine, ne dvojine**.  Pri določanju si pomagamo tako, da samostalnik uporabimo v povedi, s katero odgovorimo na vprašanje  *Kaj je to? To so škarje.*  Če v odgovoru uporabimo besedo **so**, je samostalnik v množini. |

* Reši 7. in 8. nalogo v DZ stran 63.

|  |  |
| --- | --- |
| **!** | Nekaj samostalnikov uporabljamo **samo v ednini**, ne pa tudi v dvojini in množini. Pravimo jim **edninski samostalniki**. Taki so tisti samostalniki, ki jih ne moremo šteti, torej so **neštevni**.  Neštevni samostalniki so tisti, ki poimenujejo   * **snov**, npr. *mleko* (je), *sneg* (je), *moka* (je), *voda* (je), * **skupino**, npr. *sadje* (je), *mladina* (je), *listje* (je), * **pojem**, npr. *upanje* (je), *prihodnost* (je), *jeza* (je).   Pri določanju si pomagamo tako, da samostalnik uporabimo v povedi, s katero odgovorimo na vprašanje  *Kaj je to? To je meso.*  Če v odgovoru uporabimo besedo **je**, je samostalnik v ednini. |

* ZAPIS V ZVEZEK: **Množinski in edninski samostalniki**

**Množinski samostalniki** so tisti, ki jih rabimo **samo v množini**, npr. *škarje* (so), *vilice* (so). **Nimajo ne ednine, ne dvojine**.

Nekaj samostalnikov uporabljamo **samo v ednini**, ne pa tudi v dvojini in množini. Pravimo jim **edninski samostalniki**. Taki so tisti samostalniki, ki jih ne moremo šteti, torej so **neštevni**.

Neštevni samostalniki so tisti, ki poimenujejo

* **snov**, npr. *mleko* (je), *sneg* (je), *moka* (je), *voda* (je),
* **skupino**, npr. *sadje* (je), *mladina* (je), *listje* (je),

**pojem**, npr. *upanje* (je), *prihodnost* (je), *jeza* (je).

* V skupini besed **poišči** edninske in množinske samostalnike ter jih **prepiši** v ustrezno skupino. Piši v zvezek.

gora, gorovje, zobje, poper, stol, voda, miška, tla, listje, možgani

|  |  |
| --- | --- |
| EDNINSKI SAMOSTALNIKI | MNOŽINSKI SAMOSTALNIKI |
|  |  |

**MAT: POVEZANOST KOLIČIN - PREVERJANJE**

V preteklih dneh smo spoznavali in računali različne količine. Spoznali smo nekaj načinov računanja, pomen poimenovanj tolikokrat več in tolikokrat manj ter se učili sklepati. Danes se boš preveril, kako dobro ti že gre.

* Odpri si DZ ter reši preverjanje na strani 89.

**SVOJ ZAPIS V DZ SLIKAJ IN GA POŠLJI NA MOJ ELEKTRONSKI NASLOV.**

**GOS: ŠIVANJE – RAVEN ŠIV**

Danes se boš naučil šivati RAVEN ŠIV. Potrebuješ kos blaga, šivanko in sukanec. Poglej si posnetka, kako se šiva raven šiv, nato pa se loti dela.

RAVEN ŠIV: [https://www.youtube.com/watch?v=ZvzMMcKHVR4](https://www.youtube.com/watch?v=ZvzMMcKHVR4%20)

<https://www.youtube.com/watch?v=Gu7cH06rXQk>

